Fără doar și poate, Nicole Cherry este una dintre cântărețele apreciate de la noi din țară. Artista s-a remarcat încă de la vârsta de 14 ani, și mai ales de când a lansat piesa "Memories". Celebra artistă a devenit mămică foarte devreme, dar nu regretă niciun moment alegerea pe care a făcut-o. Acum, Nicole se pregătește să facă pasul cel mare, nunta cu Florin Popa.
"Nu, pentru că avem alte planuri. (nunta nu va avea loc în 2024, n.r.) Suntem deja cununați civil, pe lângă asta, religios mai așteptăm un pic, pentru că ne dorim să fie într-un fel anume. Trebuie să ne implicăm și timpul și să ne concentrăm pe asta mult mai mult. Momentan, mai avem lucruri de făcut", a spus Nicole Cherry.
Aceasta a mai mărturisit că nu își dorește o nuntă cu "mătușile de la țară".
"Nu cred că îmi doresc o nuntă cu toate mătușile de la țară. Oricum nu avem prea multe, așa că cele pe care le avem sunt acolo prezente cu noi, bineînțeles. Chiar ne dorim să fie o nuntă restrânsă, nu ne dorim tamtam prea mare. Am făcut deja la botez treaba asta și la cununia civilă, următoarea petrecere cred că va fi mai mult pentru sufletul nostru și mai puțin pentru ceilalți", a dezvăluit artista.
Amintim că, într-un interviu exclusiv pentru Adevărul, cântăreața a vorbit și despre ce își dorește pentru fetița sa, Anastasia.
"Eu îmi doresc pentru Anastasia ce o face pe ea fericită. Atâta timp cât ea va fi fericită cu job-ul pe care îl va avea, cu ce va alege să facă, eu o voi susține și mă voi bucura pentru ea. Niciodată nu am fost de acord cu părinții care își doreau să devină ceva arunci când vor crește, nu au reușit și au forțat copii. Nu cred că asta ajută. Până la urmă trebuie să ne alegem fiecare ce ne dorim, ce ne face fericiți, pentru că azi suntem, mâine nu mai suntem. Nu se știe niciodată ce schimbări vor fi în viața noastră și cel mai bine este să ne facem propriile alegeri".